32004R2083
L 360/12
JURNALUL OFÍCIAL AL UNIUNII EUROPENE
REGULAMENTUL (CE) NR. 2083/2004 AL COMISIEI
din 6 decembrie 2004
de modificare a Regulamentelor (CE) nr. 1432/94 și 1458/2003 de stabilire a normelor de aplicare a regimului licenței de import în sectorul cărnii de porc
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2759/75 al Consiliului din 29 octombrie 1975 privind organizarea comună a piețelor în sectorul cărnii de porc (1), în special articolul 8 alineatul (2) și articolul 11 alineatul (1),
având în vedere Regulamentul (CE) nr. 1095/96 al Consiliului din 18 iunie 1996 privind punerea în aplicare a concesiunilor stabilite în lista CXL întocmită ca urmare a încheierii negocierilor prevăzute la articolul XXIV. 6 din GATT (2), în special articolul 1,
întrucât:
(1)
În vederea simplificării gestionării contingentelor de import și aplicării prelucrării informatice a acestora, este necesar ca Regulamentul (CE) nr. 1432/94 al Comisiei din 22 iunie 1994 de stabilire a normelor de aplicare, în sectorul cărnii de porc, a regimului de import prevăzut de Regulamentul (CE) nr. 774/94 al Consiliului privind deschiderea și modul de gestionare a anumitor contingente tarifare comunitare pentru carnea de porc și unele produsele agricole (3) și de Regulamentul (CE) nr. 1458/2003 al Comisiei din 18 august 2003 privind deschiderea și modul de gestionare a contingentelor tarifare în sectorul cărnii de porc (4) să prevadă o referință constituită din numărul de ordine corespunzător fiecărui contingent.
(2)
Este necesar ca Regulamentele (CE) nr. 1432/94 și (CE) nr. 1458/2003 să fie modificate în consecință.
(3)
Măsurile prevăzute de prezentul regulament sunt în conformitate cu avizul Comitetului de gestionare a cărnii de porc,
ADOPTĂ PREZENTUL REGULAMENT:
Articolul 1
Regulamentul (CE) nr. 1432/94 se modifică după cum urmează:
1.
la articolul 3 litera (b), prima teză se înlocuiește cu următorul text:
„(b)
cererea de licență trebuie să menționeze numărul de ordine și se poate referi la cele două coduri din nomenclatura combinată (NC) diferite și originare dintr-o singură țară;”;
2.
anexele se înlocuiesc cu textul din anexa I la prezentul regulament.
Articolul 2
Anexele I-IV la Regulamentul (CE) nr. 1458/2003 se înlocuiesc cu textul de la anexa II la prezentul regulament.
Articolul 3
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 6 decembrie 2004.